**Ұлы Абай даналығы**

Абай Құнанбайұлы қазақ халқының ұлы, әйгілі де  атақты тұлғаларының бірі.Ол қазақ халқының қиын - қыстау кезеңінде қолдаушысы да, мақтанышы да бола білді. Абай атамыз барша қазақ халқын, оның тілін, тарихын, салт- дәстүрін және әдет - ғұрпын әлемге танытқан зиялылардың бірі болды.

Қазіргі таңда жас ұрпақ өзін- өзі жетілдіру мақсатында көп оқуды әдетке айналдырғаны дұрыс.

 Себебі, ұлы Абай атамыздың шығармаларын оқу арқылы адами құндылықтарды бойына дарытатыны анық.  Ұлы Абайдың отыз бірінші « Қара сөзінде » берік болуға, әр  айтылған сөзді соңына  дейін тыңдап және оны ой елегінен өткізіп барып, шешім қабылдау керектігі туралы айтылған.  « Тыңдалмаған сөз  жетім» - дегендей , яғни әрбір адам  сөзді  соңына дейін тыңдап, қасыңдағы адамға  сыйластық білдіру қажет. Абай Құнанбайұлының отыз жетінші « Қара сөзінде » адамның адамшылығы істі бастағандығынан білінеді, қалайша бітіргенінен емес, өзің үшін еңбек қылсаң , өзі үшін оттаған хайуанның бірі боласың, адамдықтың қарызы үшін енбек болсаң , Алланың сүйген құлының бірі боласың,  - деген сөздерінде адал еңбек етуге баулиды.

 Сонымен қатар, кейбір жастардың жаманшылыққа үйір болуы - жұмыстың жоқтығы, еріншектігі -деп білемін. Абайдың қырық екінші сөзінде егер егін салса, я саудаға салынса қолы тиер ме еді ? - деп  айтылған. Бұл жерде осы сөзді оқи отырып, әр оқырман еңбексіз өмір жоқ  екенін түсінеді деп білемін. Қара сөздерінің қайсысы болмасын қазақты жақсылыққа , игі істерге шақырады , жамандық пен жалқаулықтан жирендіру үшін түрлі әдіспен сөздерден маржан түзіп, әсерлі етуге барын салғаны маған ереше ұнайды.

Бұдан бөлек Абай атамыздың өлеңдер жинағынан аларымыз көп. Мысалы: «Ғылым таппай мақтанба» өлеңінде ғылымсыз, білімсіз адамның өмірде орын таба алмайтындығы, жаман қасиеттерден қашық болып, бес асыл іспен дос болуға шақырған. «Көзімнің қарасы» , «Желсіз түнде жарық - ай» және де тағы басқа әндері арқылы жан дүниесін жеткізіп, жастарды сезімталдыққа және сүйіспеншілікке жетелейді .

Тұңғыш президентіміз Н. Ә. Назарбаевтың Болашаққа бағдар: «Рухани жаңғыру» мақаласын, «Мәңгілік ел» ұлттық идеясын басшылыққа ала отырып, Абай атадан қалған асыл мұраны дәріптеп , бойымызға адами құндылықтарды сіңіріп өссек, жерім,  елім, Туған жерім - Қазақстан - деп жүрегі соғатын, тұлға болып қалыптасатынымызға сенімдімін ! Ақыл, жүрек, қайрат үшеуін бірге үстап, Абай атамыздың нұсқауымен жүрсек, келешегіміз жарқын, болашағымыз айқын болары сөзсіз!